Дзяржаўны геральдычны рэгістр Рэспублікі Беларусь

Дзяржаўны геральдычны рэгістр Рэспублікі Беларусь — дзяржаўны інфармацыйны рэсурс, які ўтрымлівае інфармацыю аб афіцыйных геральдычных сімвалаў Рэспублікі Беларусь, такіх як гербы, сцягі, эмблемы, штандары і іншыя знакі, зарэгістраваныя ў адпаведнасці з заканадаўствам краіны, з мэтай іх уліку, сістэматызацыі і абнародавання.

Рэгістр таксама служыць крыніцай эталонных графічных выяў (у каляровым выкананні) геральдычных знакаў, якія выкарыстоўваюцца ў афіцыйнай практыцы і публіцыстычных матэрыялах.

Рэгістр утвораны Указам Прэзідэнта Рэспублікі Беларусь ад 7 жніўня 2002 года. Прававы статус і парадак вядзення рэгістра замацаваны Законам «Аб афіцыйных геральдычных сімвалах» ад 26 мая 2012 года. Папярэднікам Дзяржаўнага геральдычнага рэгістра быў Гербавы матрыкул Рэспублікі Беларусь, які быў заснаваны пастановай Савета Міністраў у 1994 годзе і вёўся Камітэтам па архівах і справаводствеЕлинская М.М. Нормативные правовые документы об учреждении и регистрации официальных геральдических символов // Архивы и делопроизводство 2009г., № 6. – С. 135-139..

 Прававы статус і вядзенне 
Дзяржаўны геральдычны рэгістр з’яўляецца адзінай дзяржаўнай базай даных, у якую ўносяцца афіцыйна зацверджаныя геральдычныя сімвалы Рэспублікі Беларусь.

Вядзенне Дзяржаўнага геральдычнага рэгістра ажыццяўляецца Міністэрствам юстыцыі, аднак ключавую каардынацыйную і экспертную ролю ў сферы дзяржаўнай геральдыкі адыгрывае Геральдычны савет пры Прэзідэнце Рэспублікі Беларусь, які разглядае і ўзгадняе праекты афіцыйных геральдычных сімвалаў перад іх рэгістрацыяй у рэгістры.

 Парадак рэгістрацыі 
Рэгіструючы орган уносіць у Дзяржаўны геральдычны рэгістр зацверджаны сімвал разам з яго выявай і апісаннем і выдае пасведчанне аб рэгістрацыі. Новыя ці змененыя сімвалы падлягаюць абавязковай геральдычнай экспертызе. 

Сімвалы дзяржаўных органаў і арганізацый рэгіструюцца пасля іх заснавання, для іншых арганізацый патрабуецца таксама выплата дзяржаўнай пошліны. Нагрудныя знакі рэгіструюцца пасля іх вырабу і перадачы ў рэгіструючы орган і Нацыянальны гістарычны музей Рэспублікі Беларусь.

 Крыніцы 

 Спасылкі 
 Афіцыйныя геральдычныя сімвалы Рэспублікі Беларусь

Катэгорыя:Геральдыка Беларусі
Катэгорыя:Права Беларусі
Катэгорыя:Базы даных